For første gang efter fusionen med Ringjøbing Landbobank præsenterer Nordjyske Bank årsregnskab. Og det er gået glimrende for Danmarks nu 6. største bank.

Årets resultat er i følge bestyrelsen i Nordjyske Bank "meget tilfredsstillende". For det går godt for den nordjyske bank. Efter fusionen med Ringkjøbing Landbobank har banket øget kundetilgange, indtjeningen og udlånet. - Bankens basisresultat – det vil sige den samlede indtjening minus omkostninger og nedskrivninger på udlån – stiger med 9 % til 1.092 mio. kr., oplyser banken i en pressemeddelelse. Resultatet betyder, at banken udbetaler 310 millioner kroner i udbytte til aktionærerne. Det svarer til 10 kroner til aktionærerne på aktie. - Dette afkast er i særklasse – selvfølgelig på grund af fusionen – men også fordi det går godt i banken, og fordi kunderne generelt er tilfredse, forklarer Claus Andersen, der er direktør i Nordjyske Bank. Det positive resultat i 2018 betyder også, at banken ser med positive øjne på udviklingen i 2019, hvor banken forventer et basisresultat mellem 950 og 1.150 millioner kroner. - Vi vil arbejde på at udbygge vores position inden for rådgivning om formue- og gældsforhold under èt. Her står vi stærkt i dag, men vi ser et stort potentiale i at tænke det yderligere sammen med henblik på at optimere kundernes økonomi mest muligt, fortæller Claus Andersen. Nordjyske Bank og Ringkjøbing Landbobank fusionerede i juni 2018.